Diari Oficial de la Generalitat Valenciana


Sumari del DOGV 4505, del 22-05-2003 (2003/5828)

DECRET 55/2003, de 13 de maig, del Consell de la Generalitat, pel qual s'aprova la transferència de la Unitat de Conductes Addictives (UCA) de l'Ajuntament de Vinaròs a la Generalitat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5828


Data del document
:   13-05-2003

Organisme emissor
:   Conselleria de Sanitat

Tipus de document
:   Decret

Descriptors 

:   * Vinaròs
    * servei sanitari
    * toxicomania
    * administració local
    * competència administrativa

DECRET 55/2003, de 13 de maig, del Consell de la Generalitat, pel qual s'aprova la transferència de la Unitat de Conductes Addictives (UCA) de l'Ajuntament de Vinaròs a la Generalitat. [2003/F5828]
  
A la Comunitat Valenciana els ajuntaments i les mancomunitats han anat creant unitats de conductes addictives que, junt amb les dependents de la Conselleria de Sanitat, completen la xarxa de servicis públics d'atenció als drogodependents i a altres trastorns addictius.
  
La disposició transitòria tercera de la Llei 8/1987, de 4 de desembre, de la Generalitat, del Servici Valencià de Salut, establia la integració de tots els recursos sanitaris públics en un dispositiu funcional únic i l'adscripció al Servici Valencià de Salut dels servicis i establiments sanitaris de les entitats locals que es transferisquen a la Generalitat.
  
Així mateix, disposava que esta transferència tindria lloc en el termini de tres anys a partir de la publicació de la llei esmentada en el Diari Oficial de la Generalitat Valenciana, si bé el termini esmentat ha sigut ampliat en les lleis de pressupostos i de mesures administratives de la Generalitat successives (Llei 7/1990, de 28 de desembre; la Llei 7/1991, de 28 de desembre; la Llei 7/1992, de 28 de desembre; la Llei 6/1993, de 31 de desembre; i la Llei 12/1994, de 28 de desembre; de Mesures Administratives i Modificació del text refós de la Llei de Taxes).
  
En l'actualitat, la Llei 8/1987, de la Generalitat, ha sigut derogada per la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, que establix que, en el termini màxim de tres anys, totes les institucions sanitàries dependents de les diputacions i municipis s'integraran en l'Agència Valenciana de la Salut, d'acord amb el que disposa l'article 50 de la Llei 14/1986, de 25 d'abril, General de Sanitat.
  
Segons la disposició transitòria quarta de la Llei 3/1997, de 16 de juny, de la Generalitat, sobre Drogodependències i Altres Trastorns Addictius, el Consell de la Generalitat establirà amb les corporacions locals que disposen de servicis o centres d'atenció de les drogodependències els convenis necessaris per a transferir-ne la titularitat en el termini màxim d'un any a partir de l'entrada en vigor de la llei. No obstant això, durant el període necessari per a la transferència definitiva al Servici Valencià de Salut, hi quedaran adscrits funcionalment, i verificaran els seus programes i objectius, sense perjuí de la titularitat, que correspon a les corporacions locals.
  
La disposició esmentada és conforme a la disposició transitòria primera de la Llei 14/1986, de 25 d'abril, General de Sanitat, sobre la qual es va dictar el Decret 109/198, de 18 de juliol, del Consell de la Generalitat, norma creada per arbitrar les transferències de les corporacions locals a la Generalitat, que establix com a instrument per a articular-les un conveni de col·laboració entre ambdues entitats, que ha de ser fruit dels acords assolits per una comissió mixta de transferències creada amb esta finalitat.
  
La comissió esmentada ha estudiat el traspàs de les funcions i servicis sanitaris compresos en les unitats de conductes addictives de titularitat municipal, que resulta adequat en este moment.
  
S'ha adoptat, en la sessió de 8 de gener del 2002, l'acord sobre la transferència de la Unitat de Conductes Addictives de l'Ajuntament de Vinaròs a la Generalitat, que requerix l'aprovació del Consell de la Generalitat, mitjançant un decret. Per això, a proposta del conseller de Sanitat i després de la deliberació del Consell de la Generalitat, en la reunió del dia 13 de maig de 2003,
  
DECRETE
  
Article 1
  
S'aprova l'acord adoptat en data 15 de gener del 2002, per la comissió mixta de l'Ajuntament de Vinaròs i la Generalitat, pel qual es transferix la Unitat de Conductes Addictives de l'ajuntament a la Generalitat i se'n traspassen els mitjans personals i materials.
  
Article 2
  
Per tant, s'accepta la transferència a la Generalitat dels servicis i les funcions corresponents en els termes i les condicions expressats en el conveni de transferència que s'inclou com a annex d'este decret, i se'n disposa l'adscripció a la Conselleria de Sanitat.
  
Queden traspassats a la Generalitat els mitjans personals, la documentació i els expedients a què fa referència l'acord de la comissió mixta, tot això en els termes i les condicions que s'hi especifiquen.
  
Respecte al bé immoble on es faran les funcions pròpies de la Unitat de Conductes Addictives, quedarà en les condicions establides en la clàusula segona del conveni annex a este decret.
  
Article 3
  
Els traspassos a què es referix este decret tindran efecte a partir de l'endemà de la publicació en el Diari Oficial de la Generalitat Valenciana.
  
Article 4
  
La Generalitat, a través de la Conselleria de Sanitat, oferirà al personal fix transferit, ja siga funcionari o laboral, siga quin siga el seu règim jurídic actual, la integració en els estatuts jurídics de personal aplicables al personal de la Conselleria de Sanitat, d'acord amb les homologacions que concrete la norma de desplegament d'este decret.
  
Les conselleries d'Economia, Hisenda i Ocupació i de Sanitat adoptaran les mesures necessàries per a fer efectiva la transferència del personal i els mitjans materials adscrits al centre que es transferix.
  
El contingut d'este acord, en forma de conveni, serà sotmés al Ple de l'Ajuntament i al Consell de la Generalitat, com estipula l'article 7 del Decret 109/1988, de 18 de juliol, del Consell de la Generalitat
  
DISPOSICIONS FINALS
  
Primera
  
Es faculta el conseller de Sanitat per a signar el conveni proposat per la comissió mixta i perquè dicte les disposicions que siguen necessàries per a l'aplicació i el desplegament d'este decret.
  
Segona
  
Este decret entrarà en vigor al sendemà de la seua publicació en el Diari Oficial de la Generalitat Valenciana.
  
València, 13 de maig de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Sanitat,
  
SERAFÍN CASTELLANO GÓMEZ
  
Annex
  
Conveni entre la Generalitat i l'Ajuntament de Vinaròs pel qual aproven la transferència a la Generalitat de la titularitat de la Unitat de Conductes Addictives (uca)
  
València, ... d ... de 2003
  
Reunits
  
D'una banda, Serafín Castellano Gómez, conseller de Sanitat, d'acord amb el que disposa l'article 35.g) de la Llei de Govern Valencià, en relació amb el que disposa l'article 7 del Decret 109/1988, de 18 de juliol, del Consell de la Generalitat. Figura especialment facultat per a este acte pel Decret 55/2003, de 13 de maig, del Consell de la Generalitat.
  
I, de l'altra banda, Ramón Bofill Salomó, alcalde president de l'Ajuntament de Vinaròs, facultat per a este acte per la sessió plenària celebrada el dia 8 de gener de 2002 de l'ajuntament esmentat, i assistit pel secretari de la corporació.
  
Ambdues parts, fent ús de la representació que tenen, es reconeixen mútuament la capacitat legal suficient per a la signatura d'este conveni i, amb esta finalitat,
  
Manifesten
  
L'article 38 de l'Estatut d'Autonomia de la Comunitat Valenciana, en el marc del que preveu l'article 149 de la Constitució, establix que corresponen a la Generalitat, en matèria de sanitat interior, i entre altres, les competències següents:
  
- El desplegament legislatiu i l'execució de la legislació bàsica de l'Estat, excepte pel que fa al règim econòmic de la Seguretat Social.
  
- L'organització i administració, amb estos fins i dins del seu territori, de tots els servicis relacionats amb la matèria expressada i l'exercici de la tutela de les institucions, entitats i fundacions en matèria de sanitat i Seguretat Social, excepte la reserva estatal de l'alta inspecció.
  
- La Llei 14/1986, de 25 d'abril, General de Sanitat, establix, amb caràcter bàsic, les competències de les comunitats autònomes, que queden delimitades, per exclusió, com totes les no atribuïdes a l'Estat o, si és el cas, a altres administracions de rang menor.
  
Al seu torn, la Llei 3/1997, de 16 de juny, de la Generalitat, sobre Drogodependències i Altres Trastorns Addictius, en l'article 11.2 establix que l'atenció sanitària a les persones drogodependents o que patisquen altres tipus de trastorns addictius es farà en les unitats de conductes addictives, dispositius assistencials que han d'estar integrats en el Servici Valencià de Salut.
  
Amb una visió integradora de l'assistència sanitària a este tipus de malalts, les mesures generals de l'assistència a les persones que patixen trastorns addictius a la Comunitat Valenciana hauran d'assegurar la integració orgànica i funcional dels recursos públics existents, com recull l'article 9.3 de la Llei 3/1997.
  
Per a això, la disposició transitòria tercera de la Llei 3/1997 establix l'adscripció dels servicis i centres d'atenció de les drogodependències dependents de les entitats locals al Servici Valencià de Salut, fins que es produïsca la transferència definitiva de la titularitat d'estos a centres de la Generalitat, segons la disposició transitòria quarta de la Llei 3/1997, esmentada adés. Amb esta finalitat, la Llei 3/1997 articula la realització dels convenis adequats que permeten estes transferències.
  
Per tot això, les parts que intervenen acorden la formulació d'un conveni segons les clàusules següents
  
Clàusules
  
Primera. Servicis i establiments que assumix la Generalitat
  
Es traspassen a la Generalitat les funcions i la titularitat de la Unitat de Conductes Addictives de què és titular l'Ajuntament de Vinaròs, que queda adscrita a la Conselleria de Sanitat.
  
Segona. Béns, drets i obligacions que es traspassen
  
a) Es transferixen a la Generalitat, perquè els incorpore al seu patrimoni, els béns afectes al servici que es traspassa, indicats en l'annex 1.
  
Respecte a l'immoble, el cedix en ús l'Ajuntament de Vinaròs, per a mantindre la ubicació de la Unitat de Conductes Addictives objecte de la present transferència, n'assumix el cost del manteniment, conservació, neteja i la resta de despeses i obligacions derivades de l'ocupació i titularitat la Conselleria de Sanitat, per a la qual cosa habilitarà el crèdit adequat i suficient. La cessió d'ús es determina per un termini de tres anys a partir de la signatura d'este conveni, i es podrà prorrogar per un acord mutu entre ambdues parts.
  
b) Les obligacions relatives a les funcions i els servicis transferits, reconegudes o no, que no hagen sigut satisfetes abans de l'entrada en vigor del decret de transferències, haurà de fer-les efectives l'Ajuntament de Vinaròs a càrrec del seu propi pressupost.
  
Tercera. Personal adscrit als servicis que es traspassen
  
a) El personal laboral o funcionari de caràcter fix que presta les seues funcions en la Unitat de Conductes Addictives traspassada passarà a dependre de la Generalitat, a través de la Conselleria de Sanitat, i queda en la situació jurídica que corresponga, d'acord amb el conveni col·lectiu o la legislació general que se li aplique.
  
El personal laboral o funcionari transferit conservarà el règim econòmic i jurídic que es derive de la seua situació d'origen, sense perjuí que la seua prestació de servicis s'adapte a les característiques de les institucions sanitàries de la Seguretat Social dependents de la Conselleria de Sanitat, i de la potestat organitzativa de l'administració. No obstant això, se li donarà l'opció d'integració com a personal estatutari, en la categoria professional que li corresponga, d'acord amb la taula d'homologacions que s'inclou com a annex 2.
  
El personal de caràcter temporal adaptarà igualment la seua prestació de servicis a les característiques de les institucions sanitàries, però conservarà la seua vinculació temporal d'acord amb el contracte o nomenament que mantenia abans.
  
La Conselleria de Sanitat es compromet a la creació d'una plaça de metge d'unitats de Conductes Addictives amb destinació en la Unitat de Conductes Addictives de l'Ajuntament de Vinaròs.
  
b) L'Ajuntament de Vinaròs notificarà al personal allistat en l'annex 3 el traspàs a la Generalitat. També enviarà a la Conselleria de Sanitat una còpia certificada de tots els expedients del personal esmentat i dels certificats d'havers referits a una data immediatament anterior a la d'efecte de la transferència.
  
Quarta
  
La Conselleria de Sanitat assumirà les despeses de personal, material no inventariable i inversions, si cal, segons que establix l'annex 3, que es deriven del procés de transferència, a càrrec de l'aplicació pressupostària 97.60.98.2343.866.15 del pressupost de la Generalitat.
  
Cinquena. Data d'efectivitat de la transferència
  
Les transferències i traspassos que són objecte d'este acord tindran efectivitat a partir de l'endemà de la publicació en el Diari Oficial de la Generalitat Valenciana.
  
I, com a mostra de conformitat, les parts signen este conveni, en triple exemplar i a un sol efecte, després de llegir-lo, al lloc i en la data indicats en l'encapçalament.
  
El conseller de Sanitat: Serafín Castellano Gómez.
  
El president de l'Ajuntament de Vinaròs: Ramón Bofill Salomó.
  
Annex 1
  
Béns adscrits al servici que es traspassa
  
Immobles:
  
Fins que els servicis que es traspassen no s'integren en el centre sanitari corresponent de la Conselleria de Sanitat, se cedixen en ús gratuïtament les dependències següents, que constituïxen la seu on actualment es fan estes funcions:
  
Immoble: despatxos utilitzats per la Unitat de Conductes Addictives, 1a planta, situat a la plaça de Sant Antoni, propietat de l'Ajuntament de Vinaròs.
  
Mobles
  
Despatx del psicòleg:
  
- taula de tres calaixos
  
- 3 cadires amb braços
  
- 1 cadira de despatx
  
- 5 cadires
  
- 2 taules d'ordinador
  
- 1 taula de televisor
  
- 1 arxivador amb quatre calaixos
  
- 1 armari de dos portes
  
- 1 prestatgeria estreta de sis compartiments
  
- 1 prestatgeria amb dos arxivadors
  
- un mural de suro per a notes
  
- 6 safates per a folis
  
- 2 calefactors
  
- 1 televisor
  
- 1 ordinador amb dues impressores, mòdem, SAI i dos allargadors elèctrics
  
- cendrer de peu
  
- 2 papereres
  
- gravadora Sanyo M-1060-C
  
Tests psicològics:
  
- MMPI-2 (correcció informàtica)
  
- Autoconcepte forma 5
  
- I.AC
  
- ASPA
  
- PEICAP
  
- ISRA
  
- EBP
  
- ESFA
  
- EDI-2
  
- ACS
  
- EAE
  
Llibres:
  
- Curso de prevención de drogas
  
- Alcohol y drogas: depende de todos
  
- Legislación valenciana básica en materia de atención y prevención de drogodependencias
  
- La participación vecinal ante las drogodependencias
  
- Catálogo de programas de prevención de la drogadicción
  
- Cuadernos de información para profesores sobre drogas
  
- Manual para la elaboración de planes municipales sobre drogas
  
- Guía para la disminución del consumo de tabaco
  
- El problema de la droga. Un análisis desde la psicológica de la salud
  
- El papel de la familia, los compañeros y la escuela en el abuso adolescente de drogas
  
- II Plan Sectorial sobre Drogas
  
- El problema de la droga. Informe aprobado por la comisión mixta
  
- Drogas y toxicomanías
  
- Programa d'educació per a la salut a l'escola
  
- Sistema información de toxicomanías de la Comunidad Valenciana
  
- Savit 1987-1990
  
- Uso de drogas en la población escolar
  
- Contra las drogas
  
- Tratamientos alcohólicos
  
- Normativa autonómica valenciana en materia de drogodependencias
  
- Las drogas en el proyecto educativo de la escuela
  
- Educación para la salud
  
- Alcohol-dependencia
  
- Educación y drogas en la Comunidad Valenciana
  
- Ponencias de las III Jornadas sobre Prevención Municipal de las Drogodependencias
  
- El problema de la drogadicción. Enfoque interdisciplinario
  
- Guia de recursos de les famílies nombroses a la Comunitat Valenciana
  
- Programas humanitarios de estancia temporal de niños y niñas extranjeros en la Comunidad Valenciana
  
- Guía de atención para la prevención del consumo de drogas
  
- Maltrato y abandono en la infancia
  
- El consumo de alcohol entre la población joven de Alcorcón
  
- Guía de recursos de drogodependencias. Provincia de Alicante
  
- Prevención de accidentes en la infancia desde el marco educativo
  
- Prevención de drogodependencias. Actividades
  
- Orientaciones para el diseño de la actuación preventiva de drogodependencias en centros educativos
  
- Programa municipal de prevención drogodependencias. S.S. de Vila-real
  
- Sistema estatal de información sobre toxicomanías (SEIT)
  
- Plan nacional sobre drogas. Memoria 1995
  
- Memoria 1998 Proyecto Amigó
  
- Programa de actividades docentes 1998
  
- Tabaquismo. Una perspectiva desde la Comunidad Valenciana
  
- Plan Autonómico Valenciano sobre Drogodependencias y Otros Trastornos Adictivos. Guía laboral 1996 y de asuntos sociales
  
- Educación para la salud. Una propuesta de evaluación de programas
  
- Memoria de la Fundación Amigó 2000
  
- Ponencias de las V Jornadas sobre Prevención de Drogodependencias
  
Material inventariable de la sala d'acollida i de l'àrea d'infermeria:
  
- 1 armari sense portes amb 2 lleixes de color negre
  
- 1 taula de centre de fusta de color negre
  
- 1 cafetera termo elèctrica inoxidable
  
- 1 termo per a la llet elèctric inoxidable
  
- 1 dispensador d'aigua natural i freda elèctric
  
- 1 bàscula antiga
  
- 4 butaques sense braços de color blau i negre
  
- 2 cendrers de peu
  
- 1 paperera
  
- 1 penja-robes metàl·lic de paret
  
- 1 tauler d'anuncis de suro de paret
  
- 2 saboneres
  
- 2 tovaller de paper
  
- 1 carretó de cures
  
- 2 taules de despatx marró i negra, calaixera de 3
  
- 3 butaques amb braços, de color blau i negre
  
- 2 butaques giratòries amb braços de color blau i negre
  
- 1 llitera
  
- 1 fitxer arxivador, 4 calaixos color gris
  
- 1 taula d'ordinador, color pi
  
- ordinador portàtil Omnibook XE2 Hewlett Packard Pentium II
  
- 1 ordinador, amb els seus components:
  
- pantalla
  
- teclat
  
- ratolí
  
- impressora
  
- 2 altaveus
  
- 1 SAI
  
- 1 telèfon fax Olivetti
  
- 1 telèfon centraleta
  
- 1 unitat Netcom-DKDA-9
  
- 1 nevera Superser
  
- 3 papereres
  
- 1 armari sense portes, amb tres lleixes i dos arxivadors penjats, de color marró i negre
  
- 1 armari de dues portes amb quatre lleixes de color marró i negre
  
- 1 armari sense portes amb quatre lleixes de color marró i negre
  
- 1 equip compacte Grunding
  
- 1 càmera de vídeo Thompson
  
- 1 calefactor S&P
  
- 2 arxivadors d'històries clíniques de color gris
  
- 2 arxivadors d'històries clíniques de color crema
  
- 1 nevera de càmping
  
- 1 fitxer metàl·lic
  
- 1 penja-robes de fusta de 3 penjadors
  
- 1 nevera Aspes
  
- 1 penja-robes metàl·lic
  
- 1 cadira amb braços de color blau i negre
  
- 1 tauler d'anuncis de suro de paret
  
- 1 vidre per al servici d'arreplegada de mostres
  
- banc de treball, amb una pica amb pedrís de pedra artificial i la resta de fusta, amb 4 calaixeres i 3 armaris amb una lleixa
  
- 2 Dino Soap (saboneres)
  
- 2 Dino Sec (tovallr de paper)
  
Despatx mèdic:
  
Mobiliari:
  
- taula de despatx
  
- taula d'ordinador
  
- armari de dues portes
  
- prestatgeria classificador
  
- arxivador de quatre calaixos
  
- butaca
  
- tres cadires amb braços
  
Material informàtic:
  
- ordinador
  
- impressora
  
- escàner
  
- Hub per a xarxa informàtica
  
- ORB per a còpia de seguretat
  
- 2 altaveus
  
- SAI
  
- 2 allargadors elèctrics
  
Material d'oficina:
  
- tauler de suro
  
- 4 safates per a folis
  
- 2 papereres
  
- electrodomèstics:
  
- estufa
  
- ventilador
  
Llibres:
  
- Actuar es posible. La prevención de las drogas en la comunidad escolar. Plan Nacional sobre Drogas
  
- La prevención de las drogodependencias en la familia. Plan Nacional sobre Drogas
  
- Programas humanitarios de estancia temporal de niños y niñas extranjeros en la Comunidad Valenciana
  
- Sida, sociedad y derechos humanos. Cruz Roja Española
  
- Drogodependencias. Manual didáctico para educadores. FAD
  
- Las drogas. Información para profesores
  
- Prevención de las drogodependencias. Dirección General de Salud Pública
  
- Guía para padres preocupados por las drogas. Junta de Andalucía
  
- Los padres ante las drogas. Comisionado para la droga
  
- Mujer y drogas. Plan Nacional sobre Drogas
  
- Estudios sobre drogadicción
  
- Catálogo del fondo bibliográfico. Centro Valenciano de Documentación sobre Drogodependencias. Generalitat.
  
- La participación vecinal ante las drogodependencias
  
- SIDA. Respuestas y orientaciones
  
- Legislación valenciana básica en materia de atención y prevención de las drogodependencias. Generalitat.
  
- Plan Nacional sobre Drogas. Memoria 1999
  
- Observatorio español sobre drogas. Informe nº 2
  
- Padres, hijos y drogas. Angel Vallés
  
Annex 2
  
Taula d'homologacions
  
Denominació anterior Denominació actual
  
Metge Metge UCA
  
Psicòleg Psicòleg UCA
  
ATS-DUI ATS/DUI d'Equip d'Atenció Primària